PATVIRTINTA

 Panevėžio kūno kultūros ir sporto centro direktoriaus

 2017 m. vasario 5 SK-554 įsakymu

**XXX TARPTAUTINIŲ LENGVOSIOS ATLETIKOS VARŽYBŲ**

**,,NEVĖŽIO TAURĖ“**

**NUOSTATAI**

 **I. TIKSLAI IR UŽDAVINIAI**

* Populiarinti lengvąją atletiką moksleivių tarpe.
* Kelti jaunųjų sportininkų meistriškumą.
* Pasidalinti darbo patirtimi.

 **II. VARŽYBŲ VIETA IR LAIKAS**

Varžybos vykdomos **2018 m. vasario 23 d.** Panevėžio miesto lengvosios atletikos manieže ( Liepų al. 4 );

Komandos atvyksta **2018 m. vasario 23 d.** **iki 10. 30 val.;**

Varžybų pradžia **2018 m. vasario 23 d. nuo 12. 00 val.**

Nakvynė užsakoma **iki 2018 m. vasario 19 d., tel. Nr. 8 686 57268;**

Komandų registracija **iki 2018 m. vasario 20 d. 21 val. Paraiškas siųsti tik el. paštu:** **mkuchalskis@gmail.com**

 **III. VARŽYBŲ DALYVIAI**

Varžybos vykdomos šioms vaikų amžiaus grupėms:

* **A** grupė **- sportininkai gimę 2003 m. ir jaunesni.**
* **B** grupė **- sportininkai gimę 2001 -2002 m.**
* Kviečiami dalyvauti: Estijos – Voru, Latvijos - Daugpilio, Daugpilio r., Iecavos, Jekabpilio, Kuldygos, Murjāņi, Rygos, Rygos r., Ventspilio ir Lietuvos miestų bei rajonų jaunieji lengvaatlečiai.
* Sportininkas varžybose gali startuoti bei apdovanojimų siekti **ne daugiau kaip 2-ose rungtyse ir estafetiniame bėgime.**
* Komandos dalyvių skaičius neribojamas.

 **IV. PROGRAMA**

* **Vasario 23 d.**

**Mergaitės** 60 b/ b, 60 m, 200 m, 600 m, 1000 m, šuolis į tolį, šuolis į aukštį, rutulio stūmimas,

 estafetė 4 x 200 m (bendra);

**Berniukai** 60 b/ b, 60 m, 200 m, 600 m, 1000 m, šuolis į tolį, šuolis į aukštį, rutulio stūmimas,

 estafetė 4 x 200 m (bendra).

 **V. APDOVANOJIMAS**

Varžybos individualios. Varžybų rungčių nugalėtojai apdovanojami taurėmis, prizininkai medaliais ir diplomais.

 **VI. PRIĖMIMO SĄLYGOS**

Visos išlaidos atvykstančių komandų sąskaita **(nakvynė vienam asmeniui nuo 7 eurų,** kelionė, maitinimas).

Varžybų **dalyvio starto mokestis 2 eurai** (grynais).

Varžybas organizuoja ir vykdo Panevėžio kūno kultūros ir sporto centras bei Panevėžio lengvosios atletikos federacija.

***Varžybų nuostatai yra oficialus komandos pakvietimas dalyvauti varžybose.***